《春风》
宋代·洪朋

春风吹桃李，欻然满中园。群动不遑息，蝴蝶纷飞翻。

我亦感兹时，步屧绕林间。容华岂不好，持久良独难。

置酒休其下，聊复罄馀欢。君看桃与李，成蹊亦无言。

作者简介：宋洪州南昌人，字龟父。黄庭坚甥。两举进士不第，终身布衣。工诗，庭坚称其笔力扛鼎，与弟洪刍、洪炎、洪羽俱有才名，号四洪。年仅三十八而卒。有《洪龟父集》。